open-index/open-wikipedia-markdown huggingface dataset:
Let’s Put Out the Lights (and Go to Sleep)

**«Let's Put Out theLights (and Go to Sleep)»** er en amerikansk populærmusikksang med melodi og tekst av Herman Hupfeld. Den ble publisert i 1932.

## Innspilte versjoner
*Ambrose and his orchestra
*Ben Bernie and his orchestra (Innspilt 15. september 1932, utgitt av Brunswick Records med katalognummer 6385. B-siden var «You're Telling Me»).
*Rosemary Clooney og Bing Crosby (1958)
*Ray Conniff and his orchestra (På albumet *Talk of the Town* fra 1959)
*Bing Crosby (Innspilt 28. oktober 1932, utgitt av Brunswick Records med katalognumer 6414. B-siden var «Brother, Can You Spare Me A Dime?» Gjeninnspilt for Columbia Records og utgitt med katalognummer 39121. B-siden var «Sweet Georgia Brown»)
*Leo Hannon Broadway Bellhops med sang av Iver Bjorn (Innspilt oktober 1932, utgitt av Crown Records med katalognummer 3312. B-siden var «Underneath the Moon»).
*Dean Martin (Innspilt 14. oktober 1958 og utgitt på albumet *Sleep Warm* for Capitol Records)
*Freddy Martin and his orchestra (Utgitt av RCA Victor Records med katalognumrene 20-3614 (78-plate) og 47-3119 (single). B-side for begge var «Home Town Band».. Den ble også utgitt av RCA Victor Records med katalognummer 20-4517. B-siden var «Deep in a Dream».
*Billy May and his orchestra
*Mitch Miller (1958)
*Charlie Palloy and his orchestra (Utgitt av Crown Records med katalognummer 3395. B-siden var «How Deep Is the Ocean»)
*Jane Russell (Innspilt i juni 1947, utgitt av Columbia Records med katalognummer 37917). 
*Paul Small and his orchestra (Innspilt 27. september eller 5. november 1932. Utgitt av Banner Records med katalognummer 32577, av Conqueror Records med katalognummer 8018, av Perfect Records med katalognummer 15682 og Romeo Records med katalognummer 1945. B-side for samtlige var «This Is No Dream».
*Jack Smith (Innspilt oktober 1945. Utgitt av Majestic Records med katalognummer 7177. B-siden var «I'll Be Yours»)
*Rudy Vallee's Connecticut Yankees (Innspilt 9. september 1932. Utgitt av Columbia Records med katalognummer 2715-D. B-siden var «Me Minus You»).
*Sarah Vaughan (Innspilt 20. oktober 1954. Utgitt av Merciry Records på albumet *Sarah Vaughan at the Blue Note*).
*Paul Whiteman and his orchestra (med sang av Ramona Davies. Innspilt 26. september 1932. Utgitt av Victor Records med katalognummer 24140. B-siden var «You're Telling Me»).

## Norsk versjon
Finn Bø har skrevet en norsk tekst. På norsk bærer den tittelen «Han Ka'l – vort ideal».

### Innspilling
*Mary Pedersen Svendsen – Guri Stormoen – Einar Rose med akk. av Jubelgutta. Utgitt på 78-platen Odeon A&nbsp;180&nbsp;481&nbsp;D-4482.

## Referanser
Bistoun kraftverk

**Bistoun kraftverk** er et varmekraftverk i provinsen Kermanshah i Iran. Det har en installert produksjonskapasitet på 640 MW, fordelt på 2 like store blokker / turbiner. Det planlegges to nye enheter innen 2013. Teknologien er levert av bl.a Ansaldo.

Anlegget ble utbygd i årene 1994–1995. Brenselstypen er naturgass og tungolje.

## Se også
*Liste over verdens største olje- og gasskraftverk

## Eksterne lenker
* Industcards – «Gas- and Oil-Fired Plants in Iran »
Iranshahr kraftverk

**Iranshahr kraftverk** er et varmekraftverk i provinsen Sistan og Balutsjistan i det østlige Iran. Det har en installert produksjonskapasitet på 252 MW, fordelt på 4 like store blokker / turbiner á 64 MW hver. Teknologien er levert av bl.a Skoda.

Anlegget ble utbygd i årene 1989–2004. Brenselstypen er fyringsolje og tungolje.

## Eksterne lenker
* Industcards – «Gas- and Oil-Fired Plants in Iran »
Ramin kraftverk

**Ramin kraftverk** er et varmekraftverk i hovedstaden Ahvaz i provinsen Khuzestan i Iran. Det har en installert produksjonskapasitet på 1890 MW, fordelt på 6 like store blokker / turbiner á 315 MW hver. Teknologien er russisk.

Anlegget ble utbygd i årene 1977–2002. Brenselstypen er naturgass og tungolje. Dette er landets nest største varmekraftverk målt etter installert effekt.

## Se også
*Liste over verdens største olje- og gasskraftverk

## Eksterne lenker
* Industcards – «Gas- and Oil-Fired Plants in Iran »
Shazand kraftverk

**Shanzand kraftverk**, også kjent under navnet ***Arak kraftverk***, er et varmekraftverk i provinsen Markazi i Iran. Det har en installert produksjonskapasitet på 1300 MW, fordelt på 4 like store blokker / turbiner. Teknologien er kinesisk, fra Dongfang Electric.

Anlegget ble utbygd i årene 1995–2002. Brenselstypen er naturgass og tungolje. Kjøletårnere er 130 m høye. Dette er landets åttende største varmekraftverk målt etter installert effekt.

## Se også
*Liste over verdens største olje- og gasskraftverk

## Referanser


## Eksterne lenker
* Industcards – «Gas- and Oil-Fired Plants in Iran »
* Thermal Power Projects - Dongfang Electric. Besøkt 11. september 2010.
Fars kraftverk

**Fars kraftverk** er et varmekraftverk med kogenerasjon i provinsen Fars i Iran. Det har en installert produksjonskapasitet på 1335 MW, fordelt på 3 like store blokker / turbiner á 345 MW hver. Teknologien er levert av bl.a Doosan, Alstom og Siemens.

Anlegget ble utbygd i årene 1995–2002. Brenselstypen er naturgass og tungolje. Dette er landets sjette største varmekraftverk målt etter installert effekt.

## Se også
*Liste over verdens største olje- og gasskraftverk

## Eksterne lenker
* Industcards – «Gas Turbine and Combined-Cycle Power Plants in Iran – Bushehr & Fars »
Abadan kraftverk

**Abadan kraftverk** er et varmekraftverk ved storbyen Abadan i provinsen Khuzestan i Iran. Det har en installert produksjonskapasitet på 492 MW, fordelt på 4 like store blokker á 123  MW hver. Teknologien er levert av bl.a General Electric.

Anlegget ble utbygd i årene 2001–2004. Brenselstypen er naturgass og dieselolje.

## Se også
*Liste over verdens største olje- og gasskraftverk

## Eksterne lenker
* Industcards – «Gas Turbine and Combined-Cycle Power Plants in Iran»
* Referanseliste  – Innospin AG, Tyskland (på tysk)..
Khoy kraftverk

**Khoy kraftverk** er et varmekraftverk  i provinsen Vest-Aserbajdsjan i Iran. Det har en installert produksjonskapasitet på 350 MW, fordelt på én blokk á 2+1 gassturbiner med kogenerasjon. Teknologien er levert av bl.a Siemens og iranske selskaper.

Anlegget ble utbygd i årene 1998–2002. Brenselstypen er naturgass og råolje.

## Se også
*Liste over verdens største olje- og gasskraftverk

## Eksterne lenker
* Industcards – «Gas Turbine and Combined-Cycle Power Plants in Iran»
Rudshur kraftverk

**Rudshur kraftverk** er et varmekraftverk nær Isfahan i provinsen Isfahan i det norsøstlige  Iran. Det har en installert produksjonskapasitet på 750 MW, fordelt på 3 like store blokker á 250  MW hver. Teknologien er levert av bl.a Siemens.

Anlegget ble utbygd i årene 2004–2007. Brenselstypen er naturgass.

## Se også
*Liste over verdens største olje- og gasskraftverk

## Referanser


## Eksterne lenker
* Industcards – «Gas Turbine and Combined-Cycle Power Plants in Iran»
Isfahan kraftverk

**Isfahan kraftverk**, også kjent under navnet **Sør-Isfahan kraftverk**, er et varmekraftverk i provinsen Isfahan i det østlige  Iran. Det har en installert produksjonskapasitet på 954 MW, fordelt på 6 like store blokker á 159 MW hver. Fasen *Isfahan II* innebærer installasjon av e n 480 MW-blokk. Teknologien er iransk og tysk.

Anlegget ble utbygd i årene 2004–2007. Brenselstypen er naturgass og dieselolje.

## Se også
*Liste over verdens største olje- og gasskraftverk

## Eksterne lenker
* Industcards – «Gas Turbine and Combined-Cycle Power Plants in Iran»
* Referanseliste  – Innospin AG, Tyskland (på tysk)..
Lasse Qvigstad (norsk jurist)

**Lars Fredrik Qvigstad** (født 2. februar 1946) er en norsk jurist. Han var lektor ved Universitetet i Oslo 1972–75, statsadvokat ved Eidsivating statsadvokatembeter 1977–87, visepolitimester i Oslo 1987–91 og lagdommer i Eidsivating 1991–93. 

Han var førstestatsadvokat og leder av Eidsivating statsadvokatembeter 1993-95, fra 1996 Oslo statsadvokatembeter, frem til 2010. Han gikk av med pensjon i oktober 2015. Som statsadvokat var han aktor i straffesaken mot Arne Treholt, som i 1985 ble dømt til 20 års fengsel for spionasje. 

## Referanser
Maniema

**Maniema** er en provins i Den demokratiske republikken Kongo. Provinshovedstaden er Kindi.

## Referanser


## Eksterne lenker
*
Mbandaka

**Mbandaka** er en by og provinshovedstad i Équateurprovinsen i Den demokratiske republikken Kongo. Byen er et viktig skritt på elva mellom byene Kinshasa og Kisangani. Byen har omtrent 729 257 innbyggere (2004).

Byen ble grunnlagt under navnet *Équateur* av Henry Morton Stanley i 1883. Rådhuset i byen ligger 6.6 kilometer nord for ekvator. På grunn av beliggenheten på ekvator og langs elva Kongo var det planer om å anlegge kolonihovedstaden i Mbandaka. I 1886 forandret de belgiske kolonimyndighetene navnet til *Coquilhatville* som forble byens navn frem til 1966 da navnet ble forandret til Mbandaka til ære for en lokal leder.
Natal (koloni)

**Natal** var en britisk koloni i den østlige delen av dagens Sør-Afrika. Kolonien ble offisielt opprettet 4. mai 1843, etter at den britiske regjeringen hadde annektert boerrepublikken Natalia. Opprinnelig utgjorde kolonien Natal bare halvparten av dagens iKwaZulu-Natali. Det tidligere selvstendige kongedømmet Zululand ble føyet til kolonien i 1897.

I 1910 gikk Natal sammen med Transvaal, Kappkolonien og Oranjefristaten og etablerte Sør-Afrika-unionen. Natalprovinsen var under folkeavstemningen om republikk i 1960 den eneste provinsen som stemte mot republikken. I 1994 fikk Natal dagens navn, iKwaZulu-Natali.

I 1882 reiste et skip med norske utvandrere til Natal og etablerte Marburg-settlementet. Gjennom Hans Schreuder hadde det en periode vært norsk misjonsvirksomhet i området. I hvalfangsttiden omkring 1910 var det et stort antall norske i Durban og en del av disse slo seg ned for godt.

## Referanser
Mitumbafjellene

**Mitumbafjellene** er en vulkansk kjede i den sørlige delen av Riftdalen. Fjellkjeden grenser i øst til Tanganyikasjøen og Kivusjøen i Den demokratiske republikken Kongo. I nord grenser den til Virungafjellene, som fungerer som grensen mellom Kongo, Rwanda og Uganda.

## Referanser
Stadsgraven

**Stadsgraven** er en vanngrav i København mellom Christianshavn og Amager. Stadsgraven utgjorde tidligere den østre delen av Københavns voller, men fungerer i dag som rekreasjonsområde. Stadsgraven kan deles inn i Indre stadsgrav, som består av tre bassenger, og Ytre stadsgrav, som er en 10 meter bred kanal som løper på utsiden av Indre stadsgrav langs det midterste bassenget.

Stadsgraven er forbundet med Københavns havn i nord og sør. Vannet fra havnen kan renne inn mellom Quintus Bastion og Charlotte Amalies Bastion og ut under Kalvebod Bastion.

I dag brukes Stadsgraven som rekreasjonsområde. Her finnes det bl.a. kolonihager, boliger, kontorer, en skole samt Christiania.

## Bastioner
Samtlige 12 bastioner eksisterer fremdeles. Fra nord til sør er det:
*Quintus Bastion
*Charlotte Amalies Bastion
*Frederiks Bastion
*Carls Bastion
*Vilhelms Bastion
*Sofie Hedevig Bastion
*Ulriks Bastion
*Løvens Bastion
*Elefantens Bastion
*Panterens Bastion
*Enhjørning Bastion
*Kalvebod Bastion
## Referanser

## Eksterne lenker
* København kommune om Stadsgraven
Energimerking

**Energimerking** kan sikte til:
*Energimerking av bygg, energimerking av bygninger
*Energimerking av forbruksartikler, energimerking av artikler som kjøleskap o.l.
Per Hordnes

**Per Hordnes** (født 4. oktober 1981 i Bergen, Hordaland) er en norsk vektløfter og styrkeløfter. Han representerer Atletklubb Bjørgvin i vektløfting og Bryggen Styrkeløftklubb i styrkeløft. Det er først og fremst vektløfting han har drevet med, og innen vektløfting er han blant annet 12 ganger norgesmester og fem ganger nordisk mester. Han vant kongepokalen  seks år på rad fra 2006 til 2011, for å ha vært NMs poengmessig beste løfter uavhengig av vektklasse. Han innehar dessuten alle de norske rekordene i klassen -94 kg.

Hordnes er født og oppvokst i Bergen. Da han i en periode gikk på ingeniørstudier i Førde, trente han med vekløftermiljøet der. Han er nå bosatt i hjembyen Bergen, hvor han arbeider som ingeniør.

## Resultater og meritter i vektløfting

### NM i vektløfting

## Referanser


## Eksterne lenker
* 
* www.perhordnes.com
Slåtter fra Hessdalen, Haltdalen og Ålen

***Slåtter fra Hessdalen, Haltdalen og Ålen*** er et musikkalbum utgitt av John Ole Morken i 2008. For albumet ble han nominert til Spellemannprisen 2008.

## Sporliste

# «Pols etter Henning Ingebrigtsvold» 
# «Når mannen og kjærringa trætta, pols etter Oliver Bekken»
# «Vals etter Ingebrigt Djupdal» 
# «Vind over prærien, pols etter Oliver Bekken»
# «O at jeg havde tusind munde, salmetone etter Hans Fætten» 
# «Påskleken, pols i form Anders Grønli»
# «Pols etter Kristen Hov»
# «Dragmyrhaugslått, masurka etter Peder O. Vårhus» 
# «Leken hass Jo Øien, Pols i form etter Anders Grønli» 
# «Kjostadlek, pols etter Jørgen Wehn»
# «Sulhuspols etter Jon Sundt og Kristen Nesgård»
# «Brurmarsjen åt bønsa»
# «Spellmannsvals etter Ludvig Gjersvold og Per Ingebrigtsvold»
# «I barnehjemmet gjenfunden, pols etter Jørgen Reitan» 
# «Pols etter Oliver Bekken» 
# «Vals etter Ingebrigt Djupdal» 
# «Tenkende sjel, salmetone etter Simen Grønset» 
# «Når ponsen kjem, pols» 
# «Pols etter Ludvig Gjersvold»
# «Bruras brurmarsj»
Mussab Hassan Jussef

**Mussab Hassan Jussef** (engelsk: Mosab Hassan Yousef, , også: Mussab Hassan Jussef, født 1978) er en palestinsk forfatter (*Son of Hamas*) og sønn av en av dem som stiftet Hamas. Selv foregav han lojalitet og tilknytning til Hamas, men i 1990-årene hadde han egentlig tatt avstand fra organisasjonen og hemmelig gått i israelsk etterretnings tjeneste og var en viktig informant for dem i en tiårsperiode.

## Liv og virke
### Bakgrunn
Hans far, Sheikh Hassan Jussef, var en av grunnleggerne og lederne av Hamas noe som førte til at Yousef tilbrakte mange år i forskjellige israelske fengsler. Hans bestefar var en imam. Yousef var den eldste av fem brødre og tre søstre; og i 2019 forlot også en av hans brødre, Suheib Jussef, Hamas.

Mussab Hassan Jussef ble under den første intifadaen for første gang pågrepet av israelske myndigheter da han var ti år gammel for å kaste steiner motisraelske bosettere på palestinsk grunn.

### Engasjement for Hamas
Som sin fars eldste sønn ble Jussef ansett som en mulig arving og en fremtredende person i Hamas.

Joussef sa senere at hans tvil vedrørende islam og Hamas begynte å danne seg da han innså Hamas' brutalitet, og at han foraktet hvordan Hamas brukte siviles og barns lidelser for å fremme sine mål.
### Informant for israelerne
Mens han var internert i Megiddo-fengselet ble han påvirket av medfangers terrorisering av andre palestinere der og tok enda større avstand fra Hamas og gikk i hemmelighet i israelsk etterretningstjeneste. Han ble en viktig informant for Shin Bet,  «Generalsikkerhetstjenesten».

Han hadde tilgang til palestinske terrorister, de som trakk i  trådene og til selvmordsbombere, og forhindret dusinvis av angrep.

I 1999 møtte Jussef en britisk misjonær som introduserte ham til kristendommen og etterhvert omfavnet han denne religionen. I 2005 ble Jussef i all hemmelighet døpt i Tel Aviv av en kristen turist.

### Nytt liv i USA
Han forlot Vestbredden til fordel for USA i 2007 og søkte om politisk asyl. Dette ble innvilget av amerikanske myndigheter i 2010 etter at hans føringsoffiser fra Shin Bet, Gonen Ben Itzhak, vitnet i hans sak. 

Han bodde en stund i San Diego i California hvor han sluttet seg til en kirke. 

I august 2008 bekjentgjorde Jussef sin konvertering til kristendommen og tok samtidig offentlig avstand fra Hamas og det arabiske lederskapet. Dermed satte han seg selv i fare og eksponerte sin familie i Ramallah for forfølgelse og hevn. Jussef hevdet at hans mål var å bringe fred til Midtøsten og håpet å returnere til Israel og Palestina når det ble varig fred mellom partene. 

Hans selvbiografi, *Son of Hamas: My Life as a Terrorist*, ble utgitt i mars 2010. Der beskrev han sitt liv som ung palestiner frem til sin første arrestasjon i en alder av 18 år, oppholdet i fengselet og arbeidet som agent.

I 2023 ble det kjent at han hadde fått amerikansk statsborgerskap.

## Verker
*
*

## Referanser


## Eksterne lenker
*
Susanne Nyström

**Susanne Nyström** (født 29. desember 1982 i Laisvall) er en svensk langrennsløper og sykepleier. 

Nyström bor i Mora og konkurrerer for IFK Mora SK. Hun har tidligere konkurrert for Laisvalls SK, Arvidsjaur Ski Team, Luleå Gjutarens IF og Piteå Elit. Hun har gått på skigymnas i Älvsbyn og et par terminer skidhøyskole i Gällivare.

## Meritter
### 2012
* Vinner av Marcialonga
### 2010
* 1.-plass Vasaloppet
* 1.-plass Tjejvasan

### 2009
* 1.-plass Tjejvasan

### 2008
* 1.-plass Tjejvasan

### 2007
* 1.-plass Tjejvasan
* SM-gull stafett i Östersund 
* SM-bronse på 15&nbsp;km dobbeljakt i Östersund
* SM-bronse lagsprint i Östersund
* Tredjeplass i den Skandinaviske Cupen totalt 
* En delseier i den Skandinaviske Cupen
* Andreplass i Sverige-cupen totalt 
* To delseire i Sverige-cupen
* Tredjeplass i Marcialonga

### 2006
* SM-bronse på 30&nbsp;km fristil i Luleå
* SM-bronse lagsprint klassisk i Boden

## Eksterne lenker
*
Sofia Lind

**Sofia Lind** (født 4. september 1975) er en svensk langrennsløper. Hun har vunnet dameklassen i Vasaloppet fire ganger;  1997, 1999, 2004 og 2005. Hun hadde også beste tid blant kvinner i 1996, men før 1997 ble det ikke kåret noen vinner i kvinneklassen.

## Eksterne lenker
*
Daria Gaiazova

**Daria Gaiazova** (født 24. desember 1983 i Moskva) er en canadisk langrennsløper. Hun konkurrerte tidligere for Russland, men begynte å konkurrere for Canada tidlig i 2002/03-sesongen, og bor i dag i Banff i Alberta.

Hun representerte Canada under Vinter-OL 2010, der hun deltok i sprint, jaktstart, lagsprint og 4 x 5 kilometer stafett. I sprinten kom hun på 17.-plass i kvalifiseringen i sitt heat, deretter femteplass i kvartfinale 2, og endte på 22.-plass i øvelsen. På jaktstarten endte hun på 47.-plass. På lagsprinten greide hun 7.-plass sammen Sara Renner, men på stafetten ble det 16.-plass på det canadiske laget.

Gaiazova har flere gullmedaljer fra canadiske mesterskap på ski.

### Sammenlagtresultater i verdenscupen i langrenn

## Referanser


## Eksterne lenker
* 
* Profil hos den canadiske olympiske komité
* Profil hos Cross Country Canada
*
Theophilus Ebenhaezer Dönges

**Theophilus Ebenhaezer «Eben» Dönges** (1898–1968) var en sørafrikansk politiker som ble valgt til president i Sør-Afrika, men som døde før han fikk utrettet noe, 69 år gammel.

Dr. Dönges var et gammelt medlem i Nasjonalistpartiet, som styrte Sør-Afrika fra 1948 til 1994. Som innenriksminister fra 1948 til 1961 var han en av de såkalte «apartheid-arkitektene», som introduserte rasebasert registrering blant folket, og fjernet de fargedes stemmerett. Dönges trodde at apartheid kun kom til å fortsette i de to neste generasjonene. Han var finansminister fra 1961 til 1967. Etter attentatet på daværende statsminister Henrik Verwoerd, ble Dönges utøvende statsminister før kongressmannen B. J. Vorster fra Nasjonalistpartiet vant det neste valget.

Dönges ble valgt til president etter Charles Robberts Swart som ble pensjonert 1. juni 1967, men fikk et slag og havnet i koma før han kunne innta stillingen. Han døde i 1968 uten å komme til bevissthet. Jozua Naudé tok over frem til 6. desember, da han offisielt erstattet Dönges. Dönges ble vist samme ære en president ville fått, fikk en storslått begravelse, samt sitt portrett på det følgende årets mynter.

## Referanser


## Eksterne lenker
* Sahistory.org
John Erik Furre

**John Erik Furre** (født 13. september 1949) er en norsk pianist.

Han var pianist i det norske rockebandet Mads inc; kjent som Åge Aleksandersens første band. Etter at bandet ble oppløst, spilte han med/i flere andre band: Stein Henrix (med Stein Ingebrigtsen som vokalist), Prudence og Jørn Flugs.

Han deltok videre på Åge Aleksandersens soloalbum etter at Prudence var oppløst: *[[7800 Namsos]]* (1975).

Furre har arbeidet i meteorologitjenesten ved Ørland flystasjon.

## Diskografi
* Company Band, Index m/ Brit Håkonsen: *[[Company Band og Index M/Brit Håkonsen]]* (1974)
* Åge Aleksandersen: *[[7800 Namsos]]* (1975)
* Stein Ingebrigtsen: *[[Soloppgang (album)|Soloppgang]]* (1977)
* Salex: *My Girl/Window Cleaner* (1983)
* Bergen Orkester Forening: *[[Bof Stuff Vol. 1]]* (1979)
* Norsk Plateselskap: *[[Trønder-Rock]]* (1982)
* Polydor: *[[Norsk Rock (samlealbum)|Norsk Rock]]* (1983)

## Referanser
Shrivijaya

**Shrivijaya** (*Shrivijaya Palembang*) var et hinduisk rike på søndre del av Malakkahalvøya og på Sumatra på 600-tallet og framover. Det ble knust av det likeledes hinduiske Majapahitriket.

Riket ble av sine naboer kalt Sribuza, Sarbaya eller San Foqi/San-fo-tsi.
Terje Grande

**Terje Grande** (født 8. november 1972) er en norsk musiker og pianist. Han har helt siden Sex Gale Menn ble oppløst spilt for flere av landets mest kjente artister, som Thomas Brøndbo, Åge Aleksandersen og D.D.E.. Han har gjennom tiden også deltatt på flere plater for disse artistene, blant annet for Thomas Brøndbo og D.D.E. og spiller gjerne på konsertene hvis et av medlemmene i bandet er syk eller er opptatt med noe annet. Han har de siste årene også deltatt på kirkekonserter. Han begynte som musiker veldig tidlig, blant annet har han spilt i en mengde band tidligere og har siden 2011 vært keyboardist i backingbandet til Terje Tysland og har siden 2013 vært medlem i trønderrockbandet Grannes.
## Diskografi
### Grannes/7800
* *[[Ingen vei tilbake]]* (2006), studiomusiker
* *[[Søttiåttenullnull]]* (2013)
* *[[Eksplosiv kjemi]]* (2015)
;Singler
* *Travel* (2013)
* *Full storm* (2015)
* *Riv i hjertet* (2016)
* *Det får gå som det går* (2017)
* *[[Meir og meir]]* (2018)

### Terje Tysland
* *[[Liddeli gla]]* (2009), studiomusiker
* *[[Heile livet og mæ]]* (2011)
* *[[Bare kjærlighet]]* (2015)
;Singler
* *Hææælig* (2013)
* *Tænke på Rosenborg* (2013)

### Sex Gale Menn
* *[[Høgt under kuppel'n]]* (1999)
### Andre deltagelser
* Horny Haugums: *[[Fransk åpning (album)|Fransk åpning]]* (1996)
* Swingers: *[[Greit med ailt som funke]]* (2006)
* Åge Aleksandersen: *[[Snöharpan]]* (2006)
* Nilsen & Aalberg: *Call Me a Dreamer* (2007)
* Thomas Brøndbo: *[[Du sa æ va en drøm]]* (2008)
* Nilsen & Aalberg: *[[Call Me a Dreamer]]* (2009)
* Vulture Kings: *[[Eight Years Later]]* (2016)
* Kent Aune: *[[Pøbelfrø]]* (2018)
Bloody Mary (vandrehistorie)

**Bloody Mary** er en vandrehistorie om en jente som ble begravd levende. Hun skal ha falt i koma foran speilet, men i gamle dager visste man ikke om koma, så man trodde hun var død. Derfor begravde man henne levende. Det sies at hvis man står foran speilet på badet, med lyset av, fire tente stearinlys, skriver Bloody Mary med rødt i speilet og sier Bloody Mary tre ganger, kommer hun ut av speilet og før man vet ordet av det kutter hun over ens strupe, drar en inn gjennom speilet og spiser en. Det sies også at hver gang hun kommer for å ta en, hører man en bjelle, fordi hun hadde en bjelle da hun lå i graven, slik at foreldrene kunne høre hvis hun våknet.

## Se også
* Svarte-Mathilda
Ming Xiaoling-mausoleet

**Ming Xiaoling** (kinesisk: 明孝陵,pinyin: *Míng Xiàolíng*) er den første Ming-keiseren Zhu Yuanzhangs grav, som befinner seg utenfor Nanjing.

Mausoleet er det største blant Ming-gravene og bler bygd mellom årene 1381 og 1405 og skal ha sysselsatt mer enn 100.000  arbeidere. For å skjule inngangen til graven og forhindre gravplyndring bestemte keiseren at 13 identiske prosesjoner skulle holdes ved hans begravelse. Da Yongle-keiseren flyttet hovedstaden til Beijing opphørte gravfeltet ved Nanjing som gravplass for Ming-keiserne.

Graven er aldri blitt utgravd. Den ble sterkt skadet under flere av de kriger som ble utkjempet i området. 

Det er også sidegraver til keiserens, med de fortjenstfulle embedsmenn Chang Yuchun (常遇春), Qiu Cheng (仇成), Wu Liang (吴良), Wu Zhen (吴桢), Xu Da (徐达) og Li Wenzhong (李文忠).

Frem til mausoleet fører en sjelevei (*shendao*). Dens steinfigurer er viden kjente.

Etter Qing-dynastiets fall i 1912 holdt Sun Yat-sen en minnehøytid ved graven for å høytideligholde gjeninnsettelsen av hankinesisk styre over Kina. 

I 2003 ble gravfeltet opphøyet til et verdensarvsted sammen med Minggravene ved Beijing.

## Litteratur
* (Asian Historical Architecture - a Photographic Survey) - includes detailed site map and photos. One of their main sources is: Barry Till, with assistance of Paula Swart. *In Search of Old Nanking*. Joint Pub. Co. (Hong Kong Branch). 1982. Hong Kong
* 

## Eksterne lenker
*
Lars Øivind Meland

**Lars Øivind Meland** (født 23. februar 1977) er en norsk musiker fra Namsos. I tillegg til å være bassist hos Terje Tysland i perioden 2000-2005, var også med i det nå oppløste rockebandet Sex Gale Menn. Han og bandet hadde stor suksess i 1999 da de ga ut albumet *[[Høgt under kuppel'n]]*. Bandet ble oppløst i 2002. Tidlig i karrieren var han bassist i bandet James Band. Han var musikklærer ved Namsos Kulturskole og Olav Duun VGS i perioden 2006-2016 og er nå rektor ved Namsos Kommunale Kulturskole.
## Diskografi
### Sex Gale Menn
* *[[Høgt under kuppel'n]]* (1999)
### James Band
* *[[Cold Blue Steel]]* (1997)
* *[[How They Win]]* (2001)
### Andre deltagelser
* Ole Ivars-hyllest: *[[En annen dans]]* (2004)
* Terje Tysland: *[[Det gode liv]]* (2004)
* Grannes: *[[Ingen vei tilbake]]* (2006)
Hans Johannes Brun

**Hans Johannes Brun** (født 1826 i Bergen, død 4. juli 1886 i Aurland) var en handelsmann, hotellvert og politiker. Han var sønn av Herman Brun.

Brun kjøpte Vangen hotell av Knut Rosendahl i 1853. Dette la grunnlaget for «både hotelldrift, tinghold, handel, post- og skipsekspedisjon på Vangen». 
I 1874 bygde Brun dampskipskai og sjøbuer, og var ekspeditør for Fylkesbaatane. Han var i tillegg poststyrer, drev mølle og hadde fargeri og garveri. Brun kjøpte også mange eiendommer etter folk som emigrerte til Amerika. 

Brun var den første formmannen i styret for Aurland Sparebank, fra banken ble grunnlagt i 1883 til sin død i 1886.

Etter at han brått døde i 1886 måtte enka Anne Marie (1833–1910) ta over og styre de 20-30 eiendommene Brun hadde drevet. Hotellet med bakeri, post og telegraf ble solgt til Erlend Wangen.

## Referanser



## Eksterne lenker
* Samfunnsentrepenøren Hans Johannes Brun Sogn og Fjordane fylkesleksikon. Nrk.no.
Hurtigløp på skøyter under Vinter-OL 1936 – 1500 meter herrer

**1 500 meter [[hurtigløp på skøyter]]** var en øvelse under Vinter-OL 1936 som ble avholdt torsdag, 13. februar 1936.

37 skøyteløpere fra 15 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1936.

*(*)* Rekorden ble satt på høyfjellsbane (over 1000 meter over havet) og på naturis.

Charles Mathiesen satte ny olympiske rekord med 2.19,2.

## Resultater

## Kilder
*Offisiell olympisk rapport
*  Speed Skating at the 1936 Garmisch-Partenkirchen Winter Games: Men's 1,500 metres  på Sports-reference.com
*  [result: Olympic Winter Games 1936 · Men · 1.500 Meter](https://web.archive.org/web/20150120101542/http://www.speedskatingnews.info/en/results/?eventresultID=885 Distance) Resultater på SpeedSkatingNews.info
*   Results of the 1936 Olympic Winter Games 1500 meters Men.
*  Results Olympic Games 1935/1936 Men - 1500m : 13 Feb 1936 - Garmisch-Partenkirchen på www.ISU.html.infostradasports.com
*  Speed Skating - 1936 Olympic Games - Results Men's 1500 m - 13th February på The-Sports.org
* 

## Eksterne lenker
*
Pedagogiske spill

**Pedagogiske spill** er spill som har blitt spesielt utviklet for å lære mennesker noe. Gjennom spillet kan man for eksempel lære noe om et faglig tema eller man kan tilegne seg noen spesifikke ferdigheter. Det kan dreie seg om brettspill, kortspill eller videospill.

## Kan bidra til flere typer læring

Man ser for seg at pedagogiske videospill kan bidra til flere former for læring:

* Ved å løse komplekse problemstillinger som krever at man hele tiden må tilegne seg ny kunnskap underveis for å komme videre i spillet.
* Ved at spill tilbyr graderte og økende utfordringer som stiller krav til spillerens læringskurve.
* Ved utvikling av lærling-aktige omgivelser der spillere knyttes til “klaner” eller grupper og får opplæring over tid.
* Ved utvikling av globale interessefellesskap knyttet til spesifikke spill og tema.
* Ved at man må lære seg å samarbeide med andre for å løse oppgaver 
* Morsom læringsform som kan styrke motivasjonen for læring
* Få frem skjulte talenter hos noen elever og det kan være lettere å få med de elevene som ofte faller utenfor.

## Integrering av videospill i skolen

Det hersker uenighet om i hvor stor grad videospill skal integreres i skolen, og hva kan man tilføre undervisningen ved å inkludere spill. Spillforsker Simon Egenfeldt-Nilsen mener spill primært tilbyr overfladisk informasjon som ikke er tilstrekkelig til utdanningsformål. I undervisningssammenheng er det nødvendig at lærere ved hjelp av ulike former for støttemateriale bygger videre på spillenes noe overfladiske tilnærming. Lærerne blir viktig for å gjøre spillets innhold mest mulig relevant for den faglige undervisningen. Videospill i undervisningen bør derfor vurderes som supplement snarere enn et substitutt for læreren og andre arbeidsformer (Egenfeldt-Nielsen 2007).

## Litteratur
* Forskning viser: Dataspill i skolen (2006) Oslo: Forsknings- og kompetansenettverket for IT i Utdanning (ITU) https://web.archive.org/web/20070226150934/http://www.itu.no/filearchive/FV7.pdf Artikkel
* Egenfeldt-Nielsen, Simon (2007) Educational potential af computer games. London: Continuum. ISBN 0826497470

## Eksterne lenker
* Læringsspill vist på IKT-konferansen Tromsø 2006.
Kathryn Bigelow

**Kathryn Ann Bigelow** (født 27. november 1951) er en amerikansk filmregissør, filmprodusent og manusforfatter. Hun har regissert filmer som skrekkfilmen *[[Near Dark]]* (1987), *[[Point Break]]* (1991), og den seks ganger Oscar-vinnende *[[The Hurt Locker]]* (2008). Bigelow er den første kvinne som har vunnet Oscar for beste regi, og er også første kvinne som ble tildelt Directors Guild of America-prisen for beste filmregissør, begge for filmen *The Hurt Locker*. Hun vant også en BAFTA-pris for beste regi for denne filmen.

## Filmografi

## Referanser


## Eksterne lenker
* 
* 
* Intervju med The A.V. Club
* Q&A med Kathryn Bigelow i *Men's Journal*
Nord-Trøndelag Venstre

**Nord-Trøndelag Venstre** var partiet Venstres fylkesorganisasjon i Nord-Trøndelag. 

## Historie
Nord-Trøndelag Venstre ble dannet som Nordre Trondhjems Amtsvenstrelag den 26. april 1883 på Midjo i Ogndal. Møtet var initiert av Ole Anton Qvam, Vilhelm Andreas Wexelsen, Hans Konrad Foosnæs og Lars M. Bentsen. Amtsvenstrelaget ble en pionérbevegelse i norsk politisk partidannelse og en forløper til stiftelsen av Norges Venstrelag i 1884.

Allerede fra starten ble partiet enerådende i fylket, og hadde samtlige av fylkets stortingsrepresentanter frem til Arbeiderpartiet og Bondepartiet kom inn fra fylket i 1921. Venstre beholdt representasjon frem til stortingsrepresentant Ola H. Kveli gikk over til Det Nye Folkepartiet i 1972, og ingen av de to partiene ble valgt inn fra Nord-Trøndelag i 1973.

André N. Skjelstad ble innvalgt på Stortinget for partiet på utjevningsmandat i 2005, 2013 og 2017.

I forbindelse med sammenslåingen av Trøndelagsfylkene ble Nord- og Sør-Trøndelag Venstre slått sammen til Trøndelag Venstre i 2018.

## Ledere

**Ledere i fylkespartiet etter 1970**
*Bjørn Lund 1970–1972
*Jarle Benum 1972–1973
*Jon Åby 1975–1979
*Reidar Tessem 1979–1982
*Ludvig Lundheim 1982–1984
*Kari Mørkved Romstad 1984–1986
*Anne-Brit Skjetne 1986–1988
*Per Arve Lie 1988–1990
*Arild Gylseth 1990–1992
*Ingar Samset 1992–1997
*Egil Haugbjørg 1997–1998
*Dagfinn Tingstad 1998–2001
*André N. Skjelstad 2001–2012
*Karl M. Buchholdt 2012–2014
*Tor Arne Garnvik 2014–2016
*André N. Skjelstad 2016–2017
*Hans Martin Storø 2017–2018

**Ledere i fylkestingsgruppen etter 1976**
*Jarle Haugan 1976–1979
*Jon Åby 1980–1987
*Håvard Alstadheim 1988–1995
*Ivar Grindvik 1995–1999
*Dagfinn Tingstad 1999–2003
*André N. Skjelstad 2003–2005
*Ivar Grindvik 2005–2007
*Trond Prytz 2007–2011
*André N. Skjelstad 2011–2013
*Marita Ramberg Røthe 2013–2015
*Egil Haugbjørg 2015–2017

## Referanser


## Eksterne lenker
* 
* Nord-Trøndelag Venstre i Steinkjerleksikonet
Rate My Downs

**Rate My Downs** er en nettside som publiserer bilder og omtale av personer med Downs syndrom. De avbildede personene skal så rangeres mellom «Lame» og «Downtastic!» Nettsiden gir inntrykk av å ha stor trafikk ved å angi antall stemmer på de omtalte personene.

Nettsiden *Rate My Downs* er på engelsk men driftet av norske bakmenn. Lite er kjent om bakmennene, utover at de skal være norske og har kommunisert på norsk med blant annet avisa Bergens Tidende. På nettsiden gir de inntrykk av å ikke være norske, men utfra kommunikasjon med flere nyhetsmedier er det grunn til å stille spørsmål ved riktigheten.

Representanter for foreldreforeninger mener siden er grovt sjikanøs og foreningen Ups and Downs har anmeldt nettstedet. Datatilsynet har valgt å bruke nettstedet som eksempel på sitt nye nettsted Slett meg på hvor galt det kan gå når folk lager nettsteder uten tanke for personvern. Tidligere direktør i datatilsynet, Georg Apenes har hevdet at nettsidens omtale av personer med Downs syndrom er straffbart. Politiet mener slike nettsteder bør anmeldes.

Justisminister Knut Storberget har reagert sterkt på nettstedet og hetsing av barn med Downs syndrom. Stortingsrepresentant Laila Dåvøy frå Kristelig Folkeparti etterlyste i desember 2006 reaksjoner ovenfor nettsteder som *Rate My Downs*. Storberget varslet deretter i 2007 en lovendring for å kunne ta aksjon. Nettstedet er per 14. august 2012 ikke lenger operativt.

## Referanser




## Eksterne lenker

*
Hamza

**Hamza** er et arabisk mannsnavn. Det kan muligens være avledet av *hamuza*, «sterk, standhaftig». *Hamza* er også navnet på det arabiske skrifttegnet , som brukes for å angi en glottal plosiv.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Hamza El Din (1929–2006), egyptisk komponist og musiker
* Abu Hamza al-Masri (f. 1958), engelsk fundamentalistisk islamist
* Hamza Yusuf (født 1960), amerikansk ulama
* Hamza Abbasi (født 1984), pakistansk skuespiller
* Hamza Choudhury (født 1997), engelsk fotballspiller

## Referanser


## Eksterne lenker
*
Casa Olea

**Casa Olea** var en norsk stiftelse for gatebarn i Rio de Janeiro i Brasil. Hovedformålet var å bidra til å beskytte barns rettigheter og levevilkår ved å yte praktisk hjelp til gatebarna i Brasil. Stiftelsen Casa Olea ble formelt dannet i 2008, men har vært under utforming siden 1996. Pådriver og grunnlegger for prosjektet og stiftelsen var barnevernspedagog Nina Olea Hovemoen.

Casa Olea - Stiftelsen for gatebarn i Rio opphørte i november 2014.

## Referanser


## Eksterne lenker
*
Gablenz (Oberlausitz)

**Gablenz** (sorbisk: *Jabłońc*) er en kommune i Landkreis Görlitz i Direktionsbezirk Dresden i Fristaten Sachsen. Kommunen deltar i forvaltningsfellesskapet Bad Muskau. Kommunen har 1&nbsp;865 innbyggere (31. desember 2008).

Kommunen ligger i den nordvestlige delen av kretsen, omkring 5 km nordøst for Weißwasser. Bundesstraße 156 går ca. 2 km sørøst for stedet, mens Bundesstraße 115 er omkring 6 km unna.

Kommunen ligger i skogs- og hedeområdet til Muskau heden.

Gablenz var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.

## Bilder

Rakotz.JPG|Rakotzbroen i Kromlauparken
Gablenz - Kirche.jpg|Grablenz kirke fra 1759


## Referanser


## Eksterne lenker
*
Tubesnakes

**Tubesnakes** er et norsk bluesrock band. Det ble dannet i 1994, og har gjennom årene turnert i Norge, også sammen med diverse gjester. I tillegg har de turnert og jobbet med studioalbum i USA. Siden Tubesnakes slapp den andre CD-en *Texas Minded* i 2002, der de fikk strålende kritikker av både blues-elskere og andre musikk-elskere over hele verden, har deres elektriske Texas-style blues-rock med undertoner av British Blues blitt mer og mer populær. Bandets grunnbesetning består av: Rolf Martin Haldorsen (git/vok), Johnny Stensletten (bass), Per Inge Stensletten (trommer/perk), Per Kenneth Hauan (tangentinstrument).

Første CD kalt *Tubesnakes* kom ut i 1998, oppfulgt av *Texas Minded* (Sonor Records) i 2002, *Walking* (Sonor Records) 2015 og *Tarred and Feathered* (TS Records) 2019.

Tubesnakes har delt scene og/eller samarbeidet med navn som: Omar & The Howlers, Alan Haynes, John McVey, Deborah Coleman, Peter Green, Gary Moore, Slade, Jeff Healey Band, Bluebirds, Vidar Busk samt flere andre norske og utenlandske artister.

## Bandmedlemmer

### Siste medlemmer
* Johnny Stensletten: Bass, (1994- )
* Per Inge Stensletten: Trommer/perk (1994 - )
* Per Kenneth Hauan: Orgel/piano, (2003 - )
* Rolf Martin Haldorsen:  Git/vok (2014 - )

### Tidligere medlemmer
* Lars Vad: Git/vok (1994 - 2013, død 2013)
* Rune Rødne: Orgel/Piano (2002-2003)

## Diskografi
### Album
* Tubesnakes, Tubesnakes (1998)
* Tubesnakes, *Texas minded, [[Sonor Records]]* (SONCD 2012, 2002)
* Tubesnakes, *Walking* Sonor Records (SONCD 8011, 2015)
* Tubesnakes, *Tarred and Feathered* (TS Records, 2019)
* Tubesnakes, *Navasota TX*  (TS Records, 2024)

### Singler
* Tubesnakes, *Sixpence for the Shoe* (2018) 
* Tubesnakes, *One! Two! Three! Four!* (2019)
* Tubesnakes, *The Best of Me* (2022)
* Tubesnakes, *Swimming in the Deep* (2023)

## Referanser
DataPower Learning

**DataPower Learning AS** er et heleid norsk IT-selskap som driver med salg og produksjon av e-læring, utvikling og salg av IT-systemet iFag, salg av opplæringsmateriale og produksjon av nettsider.  Selskapet tilbyr skreddersøm for bedrifter og organisasjoner. 

## Historie
DataPower Learning ble etablert 1996 som et utspring fra DataPower (etablert 1985). E-læring var da som bransje ennå i sin spede begynnelse, og selskapet er således blant de med lengst erfaring innen dette feltet.

DataPower Learning lanserte i 1999 e-læringsplattformen ”DataPower Learning Online”. Dette var blant de første rene internettløsninger av sitt slag og mottok anerkjennelse som ”Årets Internettprodukt 2000” av bladet Kapital Data (se bilde). I år 2008 lanserte DataPower Learning en åpen handelsløsning på internett for kjøp og automatisert tilgang til kommersielle e-læringskurs.

DataPower Learning har distribuert e-læringskurs på til sammen 16 språk til brukere i flere land (Norge, Sverige, Danmark, Finland, England, Nederland, Frankrike, Spania, Italia, Portugal, Brasil, Polen, Tsjekkia, Thailand, Sør-Korea, Japan, Kina, Singapore).

## Referanser


## Eksterne lenker
*
Nattluft

**Nattluft** var en teori om smittebærende luft. Før slutten av det 19. århundre ble nattluft i mange vestlige kulturer ansett for å være farlig. Basert på «miasmateorien» mente folk at damp, kalt *miasma* (av gresk språk: *forurensing*), steg opp fra jorden og spredde sykdommer som kolera. Miasma kom av råtnende vegetasjon og forurenset vann – spesielt fra sumper og i urbane gettoer.

Frykten for nattluften forsvant gradvis ettersom forståelsen av sykdommer økte, og av ventilasjonsforbedringer i byggekonstruksjoner.

## Litteratur
*Baldwin, Peter C. "How Night Air Became Good Air, 1776-1930" in ''Environmental History'', July 2003 
*Cipolla, Carlo M. *Miasmas and disease: Public health and environment in the pre-industrial age.* Yale University Press, 1992. ISBN 0-300-04806-8.

## Eksterne lenker
* Brief history during the snow era (1813–58) – Tidlige sykdomsteorier.
Krauschwitz (Sachsen)

**Krauschwitz** (sorbisk: *Krušwica*) er en kommune i den nordøstlige delen av Landkreis Görlitz i Direktionsbezirk Dresden i Fristaten Sachsen, langs grensen til Polen. Kommunen har 3&nbsp;778 innbyggere (31. desember 2008).

Kommunen ligger i Muskau-heden, omkring 5 km nordøst for Weißwasser. Øst for Krauschwitz flyter elven Neiße. Den 1. januar 1994 ble seks andre kommuner innlemmet i Krauschwitz:

* Sagar *(Zagor)*
* Skerbersdorf *(Skarbišecy)*
* Pechern *(Pěchč)*
* Werdeck *(Wjertko)*
* Podrosche *(Podroždź)*
* Klein Priebus *(Přibuzk)*

Krauschwitz var en kommune i Kreis Weißwasser fra 1952 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.

## Bilder

File:Pechern Kirche.jpg|Pechern kirke
File:Podrosche Kirche.JPG|Podrosche kirke
File:Neisse bei skerbersdorf 640x480.jpg|Elven Neiße ved Skerbersdorf


## Referanser


## Eksterne lenker
*
Fredens bolig (Bærum)

**Fredens Bolig** er et nedlagt kristent leirsted øverst i Lommedalen i Bærum utenfor Oslo (retning Krokskogen). Det var eid og drevet av den økumeniske kristne stiftelsen «Guds Fred». Bygningene ligger langsmed Gamleveien fra Oslo til Bergen. Pr. 2010 er eiendommen i privat eie.
Ny Rv 714

**Ny Rv 714 AS** ble etablert i 2006 for å være pådriver i arbeidet med å oppgradere fylkesvei 714 mellom Orkanger og Sunde i Snillfjord i Trøndelag.

Styreleder er ordfører i Hitra, Ole L. Haugen, mens daglig leder i selskapet er Edvard Ulvan.

## Eksterne lenker
* Aksjonsgruppas nettsted
Korttriks

**Korttriks** er en fremvisning som utføres med spillkort, men ikke alltid med hele kortstokken. Korttriks er basert på logikk, systematikk og fingerferdighet, men fremstilles av og til som «magi». Korttriks utføres over hele verden, og utføres vanligvis for underholdning.
 
Tryllekunstnere kan bruke korttriks som en del av sine show. Det er vanlig at tryllekunstnere finner på egne korttriks.

## Eksempler på triks

### Hold kortene igjen

Hold kortene igjen er et korttriks. Ta hjerter 10(♥) og ruter 9(♦). Du svinger kortene rundt i en sirkel sånn at det ikke er så lett å se hva som er hjerter og hva som er ruter. Du ber en tilskuer om å legge dem en tilfeldig plass i stokken, og ikke ved siden av hverandre. Du tar stokken og rister den sånn at du står igjen med bare to kort. Nå kan du vise dem fram.

For å utføre dette trikset må du på forhånd legge hjerter 10 og ruter 9 på hver sin side av kortstokken. Alt du trenger å gjøre er å riste stokken mot gulvet, mens du kniper fingrene dine mot hverandre. Da vil du til slutt stå igjen med hjerter 9 og ruter 10.

### Tenk deg til kortet

Nå skal du be en tilskuer tenke på et kort. I denne sammenhengen velger du 9 kort (3x3). Han/hun peker på en rad. Du tar alle kortene og stokker dem. Så legger du dem ut igjen på samme måte. Du ber tilskueren peke på raden der kortet befinner seg. Stokk kortene igjen. Legg dem ut på samme måte. Nå kan du peke på kortet tilskueren valgte.

For å utføre dette trikset må du på forhånd velge 9 kort. Ingen av dem har likt tall/nummer. Da ser du at den raden han/hun peker på er det f.eks. 3, 8 og 9. Da tenker du på de tallene. Neste runde sørger du for at de kortene ikke kommer på samme rad. Da kan du se hvilken rad han/hun peker på.

## Eksterne lenker
* 

### Norske nettsteder om trylling

* Magiske Cirkel Norge
** Den Lille Magikeren – nyhetsblogg utgitt av Magiske Cirkel Norge
** Magiske Timer – tryllekongress arrangert av Magiske Cirkel Norge
* Den Magiske Ring  
* Magiportalen – norsk trylleforum

### Utenlandske nettsider om trylling

* All Magic Guide (på engelsk)
* Tryllenyheter (på engelsk)
* David Copperfields egenpresentasjon (på engelsk)
* Magi på nett (på engelsk)
Loimaa økonomiske region

**Loimaa økonomiske region** (svensk: *Loimaa ekonomiska region*; finsk: *Loimaan seutukunta*) er en finsk økonomisk region i landskapet Egentliga Finland. Regionens areal er &nbsp;km², og i 2011 var folketallet . Loimaa økonomiske region består av følgende kommuner: 
* Aura
* Koskis
* **[[Loimaa]]**
* Oripää
* Pöytyä
* S:t Mårtens

## Eksterne lenker
* Loimaan seutukunta  (finsk)
William Cavendish, 1. jarl av Devonshire

**William Cavendish** (født 27. desember 1552, død 3. mars 1626) var en engelsk politiker og hoffmann.

## Liv
William var den andre sønn av William Cavendish og Bess av Hardwick, han gikk på skole sammen med barna til George Talbot, 6. jarl av Shrewsbury, som hans mor gifta seg med etter farens død.

Han var parlamentsmedlem for Newport i 1588; i 1596, high sheriff av Derbyshire, der familiens eiendommer lå, og justice of the peace i 1603. Han blei gjort til Baron Cavendish av Hardwick i 1605, takket være at hans niese hadde snakket varmt om ham. Han deltok i koloniseringa av Bermuda, og Devonshire Parish blei oppkalt etter ham. Han støtta også koloniseringa av Virginia.

Etter hans mor døde i 1608 og hans eldre bror Henry i 1616, arva han enorme formuer. Han støtta kong Jakob I i en frammarsj i Wiltshire i 1618, og den 2. august blei han gjort til jarl av Devonshire mens hoffet hadde sitt tilholdssted i biskopen av Salisburys palass. Det blei rapportert om at han hadde betalt 10 000 pund for tittelen. Han døde 3. mars 1626 og blei gravlagt ved Edensor.

## Familie
Hans første kone var Anne Kighley eller Keighley, datter av Henry Kighley av Keighley, Yorkshire. De gifta seg rundt 21. mars 1580. De fikk tre sønner og tre døtre sammen. Blant dem var:

*William Cavendish, 2. jarl av Devonshire (c. 1590–1628)
*Frances Cavendish (c. 1593–1631), gift med Henry Pierrepont, fikk en sønn kalt Robert Pierrepont.
*Gilbert, som har blitt antatt som forfatter av Horae Subsecivae (se Grey Brydges, 5. baron Chandos), døde ung.
*James, døde i tidlig barndom.

Den andre kona til Cavendish var Elizabeth, datter av Edvard Boughton av Couston, Warwickshire, enke etter Richard Wortley av Wortley, Yorkshire, som hun hadde en sønn med. Sønnen het John og han blei gjort til ridder av Bath da prins Charles blei gjort til fyrste av Wales i 1618. John døde den 18. januar 1618.

## Referanser


|-

|-

|-
Det panafrikanske parlamentet

**Det** **Panafrikanske parlament** er en institusjon i Den afrikanske union. Parlamentet er et rådgivende organ som over tid muligens kan bli gitt lovgivende makt.

Parlamentet holdt sit første møte i mars 2004. Det har i dag 265 medlemmer fra alle 53 medlemsstater i Den afrikanske union. Parlamentet har hovedkontor i Johannesburg, Sør-Afrika.

## Eksterne lenker
*
Raumo økonomiske region

**Raumo økonomiske region** (svensk: *Raumo ekonomiska region*, finsk: *Rauman seutukunta*) er en økonomisk region i landskapet Satakunta i Finland. Regionens areal er &nbsp;km², og i 2011 var folketallet . Raumo økonomiske region består av følgende kommuner: 
* Eura
* Euraåminne
* Kjulo
* Raumo
* Säkylä

## Eksterne lenker
* Rauma region (engelsk)
Palindromtall

Et **palindromtall** er et «symmetrisk» tall, som f.eks. 16461, som forblir det samme man reverserer sifrenes rekkefølge. Uttrykket *palindromtall* er avledet av *[[palindrom]]*, som er ord som forblir det samme når bokstavenes rekkefølge reverseres, som *rotor* og *regninger*. De første palindromtallene (i grunntall 10) er
:0, 1, 2, 3, 4, 5, 6, 7, 8, 9, 11, 22, 33, 44, 55, 66, 77, 88, 99, 101, 111, 121, 131, 141, 151, 161, 171, 181, 191, …
Björneborg økonomiske region

**Björneborg økonomiske region** (svensk: *Björneborgs ekonomiska region*; finsk: *Porin seutukunta*) er en økonomisk region i landskapet Satakunta i Finland. Regionens areal er &nbsp;km², og i 2011 var folketallet . Björneborg økonomiske region består av følgende kommuner: 
* **[[Björneborg]]**
* **[[Harjavalta]]**
* **[[Kumo]]**
* Nakkila
* Påmark
* Sastmola
* **[[Ulvsby]]**
* **[[Vittis]]**

## Eksterne lenker
* Porin seutu (finsk)